text: разходите, които не се правят от продавача при продажби, когато той и купувачът са свързани.в) Изброените в параграф 2, буква б) методи следва да се прилагат по инициатива на вносителя и само за целите на сравнението. Не могат да се определят заместващи стойности съгласно разпоредбите на параграф 2, буква б).Член 21. a) Ако митническата стойност на внасяните стоки не може да бъде определена съгласно разпоредбите на член 1, митническата стойност следва да бъде договорната стойност на идентични стоки, продадени за износ за същата страна вносител и изнесени по същото или приблизително по същото време както стоките, подлежащи на остойностяване.(б) При прилагане на този член митническата стойност следва да се определя, като се използва договорната стойност на идентични стоки, продадени на същото ниво на търговия и в приблизително същото количество както стоките, подлежащи на остойностяване. Когато не може да се установи такава продажба, следва да се използва договорната стойност на идентични стоки, продадени на друго ниво на търговия и/или в други количества, като се направи корекция за отчитане разликите в нивото на търговия и/или количеството, при условие че може да бъде направена такава корекция въз основа на явни доказателства, които ясно установяват основателността и прецизността на корекцията, независимо дали тази корекция води до увеличаване или намаляване на цената.2. Когато разходите и таксите, посочени в член 8, параграф 2, са включени в договорната стойност, корекцията следва да отчита значителните разлики в разходите и таксите между внасяните стоки и въпросните идентични стоки, произтичащи от различия в разстоянията и вида на транспорта.3. Ако при прилагане на този член бъде установена повече от една договорна стойност на идентични стоки, за определяне на митническата стойност на внасяните стоки следва да се използва най-ниската от тях.Член 31. a) Ако митническата стойност на внасяните стоки не може да бъде определена съгласно разпоредбите на членове 1 и 2, митническата стойност следва да бъде договорната стойност на сходни стоки, продадени за износ за същата страна вносител и изнесени по същото или приблизително по същото време както стоките, подлежащи на остойностяване.б) При прилагане на този член митническата стойност следва да се определя, като се използва договорната стойност на сходни стоки, продадени на същото ниво на търговия и в приблизително същото количество както стоките, подлежащи на остойностяване. Когато не може да се установи такава продажба, следва да се използва договорната стойност на сходни стоки, продадени на друго ниво на търговия и/или в други количества, като се направи корекция за отчитане разликите в нивото на търговия и/или количеството, при условие че може да бъде направена такава корекция въз основа на явни доказателства, които ясно установяват основателността и прецизността на корекцията независимо от това, дали тази корекция води до увеличаване или намаляване на цената.2. Когато разходите и таксите, посочени в член 8, параграф 2, са включени в договорната стойност, корекцията следва да се направи така, че да отчита значителните разлики в разходите и таксите между внасяните стоки и въпросните сходни стоки, произтичащи от различия в разстоянията и вида на транспорта.3. Ако при прилагане на този член бъде установена повече от една договорна стойност на


text: сходни стоки, за определяне на митническата стойност на внасяните стоки следва да се използва най-ниската от тях.Член 4Ако митническата стойност на внасяните стоки не може да бъде определена съгласно разпоредбите на членове 1, 2 и 3, митническата стойност следва да бъде определена съгласно разпоредбите на член 5 или когато митническата стойност не може да бъде определена по този член, следва да се използват разпоредбите на член 6, с изключение на случаите, когато по желание на вносителя се размени редът за прилагане на член 5 и член 6.Член 51. a) Ако внасяните стоки или вносни идентични или сходни стоки се продават в страната вносител в състоянието, в което се внасят, митническата стойност на внасяни стоки, определена съгласно разпоредбите на този член, следва да се определи въз основа на единичната цена, по която се продава най-голямото сборно количество от внасяните стоки или от вносни идентични или сходни стоки, по същото или приблизително по същото време, по което се внасят стоките, подлежащи на остойностяване, на лица, които не са свързани с лицата, от които те купуват тези стоки, като от единичната цена се направят следните намаления:i) или комисионните, които обичайно са платими или е договорено да бъдат платени, или добавките, които обичайно се правят за печалба и покриване на разходи от общ характер във връзка с продажби в тази страна на вносни стоки от същия клас или вид;ii) обичайните разходи за транспорт и застраховка и други свързани с тях разходи, направени на територията на страната вносител;iii) когато това е възможно, разходите и таксите, упоменати в член 8, параграф 2; иiv) митата и други национални данъци и такси, платими в страната вносител при вноса или продажбата на стоките.б) Ако нито внасяните стоки, нито идентични, нито сходни вносни стоки не се продават по същото време или приблизително по времето на вноса на стоките, подлежащи на остойностяване, митническата стойност на внасяни стоки, определена по този член, следва да се основава, при спазване на разпоредбите на параграф 1, буква а), на единичната цена, по която внасяните стоки или идентични или сходни вносни стоки се продават в страната вносител в състоянието, в което се внасят, на най-ранната дата след внасянето на стоките, подлежащи на остойностяване, но не по-късно от 90 дни след датата на такъв внос.2. Ако нито внасяните стоки, нито идентични, нито сходни вносни стоки не се продават в страната вносител в състоянието, в което се внасят, то тогава, ако вносителят пожелае, митническата стойност се основава на единичната цена, по която внасяните стоки, след по-нататъшна преработка, се продават в най-голямото сборно количество на лица в страната вносител, които не са свързани с лицата, от които те купуват такива стоки, като се отчита добавената при тази преработка стойност и се приспаднат елементите, предвидени в параграф 1, буква a).Член 61. Митническата стойност на внасяни стоки, определена съгласно разпоредбите на настоящия член, следва да се основава на изчислена стойност. Изчислената стойност следва да е сборът от:a) разходите за или стойността на материали и производствена дейност или други операции, прилагани в производството на внасяните стоки;б) сумата за печалба и за общи

type: contracts

jurisdiction: EU


text: разходи, равна по размер на тази, която обичайно се начислява при продажбите на стоки от същия клас или вид като стоките, подлежащи на остойностяване, които са произведени от производители в страната на износа за износ за страната вносител;в) разходите за или стойността на всички други дейности, необходими, за да се отрази избраният от страната членка вариант на метода за остойностяване, съгласно разпоредбите на член 8, параграф 2.2. Нито една страна членка не може да изисква или да задължава лице, което няма регистрация на нейна територия, да предоставя за проверка или да позволява достъп до каквато и да било счетоводна или друга документация за целите на определяне на изчислената стойност. Независимо от това съобщените от производителя на стоките сведения за целите на определяне на митническата стойност съгласно разпоредбите на този член могат да бъдат проверявани в друга държава от властите на страната вносител със съгласието на производителя и при условие че правителството на въпросната държава бъде предварително уведомено достатъчно рано за това и не възрази срещу проучването.Член 71. Ако митническата стойност на внасяните стоки не може да бъде определена съгласно разпоредбите на членове от 1 до 6 включително, митническата стойност следва да бъде определена, като се използват разумни методи, съответстващи на принципите и общите разпоредби на настоящото споразумение и на член VII от ГАТТ 1994 и на базата данни, които са на разположение в страната вносител.2. Митническата стойност, съгласно разпоредбите на този член, не следва да се определя въз основа на:а) продажната цена в страната вносител на стоки, произведени в нея;б) система, предвиждаща приемането за митнически цели на по-високата от две алтернативни стойности;в) цената на стоки на вътрешния пазар на страната на износа;г) производствени разходи, различни от изчислените стойности, които са били определени за идентични или сходни стоки в съответствие с разпоредбите на член 6;д) цени на стоки, продадени за износ за страна, различна от страната вносител;е) минимални митнически стойности;ж) произволно определени или фиктивни стойности3. Ако вносителят поиска, той следва писмено да бъде уведомен за митническата стойност, определена съгласно разпоредбите на настоящия член, и за метода, използван за определяне на тази стойност.Член 81. При определяне на митническата стойност съгласно разпоредбите на член 1 към реално платената или подлежаща на плащане цена за внасяните стоки следва да се добавят:а) следните разходи в степента, в която те са направени от купувача, но не са включени в реално платената или подлежаща на плащане цена:i) комисионни и възнаграждения за посредничество (брокерски възнаграждения), с изключение на комисионните за покупка;ii) разходите за използване на контейнери, които за митнически цели се третират заедно с остойностяваните стоки;iii) разходите за опаковка, независимо дали са свързани с труда или материалите;б) стойността, съответно разпределена на следните стоки и услуги, предоставени пряко или косвено от купувача, безплатно или на намалена цена, за използване във връзка с производството и продажбата за износ на внасяните стоки, доколкото тази стойност не е била включена в платената или подлежаща на плащане цена:i) материали, съставки, части и други подобни, вградени във внасяните стоки;ii) инструменти, клишета, матрици и други подобни, използвани при производството на внасяните стоки;iii) материали, изразходвани при


text: производството на внасяните стоки;iv) инженерингова дейност, развойна дейност, художествено оформление, дизайн, планове и чертежи, изработени извън страната вносител, необходими за производството на внасяните стоки;в) роялти и лицензни такси, свързани със стоките, подлежащи на остойностяване, които ще бъдат заплатени пряко или косвено от купувача като условие за извършване на продажбата на остойностяваните стоки, в размера, в който тези роялти и такси не са включени в реално платената или подлежаща на плащане цена;г) стойността на всяка част от приходите от всяка следваща препродажба, отстъпване на правото на владеене или на ползване върху внасяните стоки, която се предоставя пряко или косвено на продавача.2. При разработването на своето законодателство всяка страна членка следва да осигури изцяло или частично включване или изключване от митническата стойност на следното:a) стойността на транспорта за внасяните стоки до пункта или мястото на вноса;б) разходите за товарно-разтоварни и обработващи операции, свързани с транспортиране на внасяните стоки до пункта или мястото на вноса;в) разходите за застраховка.3. Добавките към реално платената или подлежаща на плащане цена съгласно настоящия член следва да се правят само на основата на обективни и количествено измерими данни.4. При определяне на митническата стойност към реално платената или подлежаща на плащане цена не могат да се правят други добавки, освен предвидените в настоящия член.Член 91. Когато е необходимо превръщане на валути за определяне на митническата стойност, следва да се използва обменният курс, публикуван от компетентните власти на съответната страна вносител, който да отразява, доколкото това е възможно по отношение на периода, за който се отнася тази публикация, текущата стойност на съответната валута за търговските сделки в съотношение с валутата на страната вносител.2. Използваният обменен курс следва да бъде този, който е в действие по времето на износа или по времето на вноса, както това е предвидено от всяка страна членка.Член 10Цялата информация, която по своето естество е поверителна или която е предоставена на конфиденциална основа за целите на определяне на митническата стойност, следва да се третира като строго поверителна от съответните власти, които не трябва да я разкриват без изричното разрешение на лицето или правителството, което я е предоставило, освен в такава степен, в каквато се изисква тя да бъде разкрита във връзка със съдебно производство.Член 111. Законодателството на всяка страна членка следва да осигури по отношение на митническото остойностяване право на обжалване от страна на вносителя или което и да е друго отговорно за плащане на митото лице, без това да е свързано с някаква наказателна мярка.2. Правото на обжалване, без това непременно да води до наказателна мярка, може да бъде ползвано първоначално пред компетентните органи в митническата администрация или пред независим орган, но законодателството на всяка страна членка следва да осигури право на обжалване пред съдебна власт, без това да е свързано с наказателна мярка.3. Съобщение за взетото във връзка с обжалването решение, както и причините за това решение, следва да бъдат предоставени на ищеца в писмен вид. Той следва да бъде информиран също и за всички права за обжалване пред по-горна инстанция.Член 12Законите, правилниците, съдебните решения и административните разпоредби от общ характер, свързани с действието на


text: това споразумение, следва да бъдат публикувани в страната вносител в съответствие с член Х от ГАТТ 1994.Член 13Ако в хода на определянето на митническата стойност на внасяните стоки възникне необходимост от забавяне на окончателното определяне на тази митническа стойност, вносителят на стоките трябва да може да ги вземе от митницата, като при необходимост той осигурява достатъчна гаранция под формата на ценна книга, депозит или друго подходящо средство, чиято стойност да покрива размера на окончателните мита, с които стоките биха могли да бъдат обложени. Законодателството на всяка страна членка следва да съдържа разпоредби, свързани с тези обстоятелства.Член 14Бележките, съдържащи се в приложение I към това споразумение, представляват неразделна част от това споразумение и членовете на това споразумение се тълкуват и прилагат едновременно със съответните им бележки. Приложения II и III също представляват неразделна част от това споразумение.Член 151. В това споразумение:a) "митническа стойност на внасяни стоки" означава стойността на стоките за целите на налагане на ad valorem мита върху внасяните стоки;б) "страна вносител" означава страната или митническата територия, на която се извършва вносът; ив) "произведени" включва отгледани, изработени и добити от земните недра.2. В това споразумение:a) "идентични стоки" означава стоки, които са еднакви във всяко отношение, включително физически характеристики, качество и известност. Незначителните разлики във външния вид не могат да изключват възможността стоките, които в друго отношение отговарят на определението, да бъдат разглеждани като идентични;б) "сходни стоки" означава стоки, които макар да не са еднакви във всяко отношение, имат еднакви характеристики и еднакви съставни материали, което им позволява да изпълняват същите функции и да бъдат взаимозаменяеми в търговията. Качеството на стоките, тяхната известност и съществуването на търговска марка са сред факторите, които следва да се имат предвид, за да се определи дали стоките са сходни;в) термините "идентични стоки" и "сходни стоки" не включват стоки, които съдържат или в които е отразен инженеринг, развойна дейност, художествено оформление, дизайн, планове и чертежи, за които не е правена никаква корекция съгласно член 8, параграф 1, буква б), iv), тъй като тези елементи са произведени от страната вносител;г) ако не са били произведени в същата страна като стоките, подлежащи на остойностяване, стоките не следва да се разглеждат като "идентични стоки" или "сходни стоки";д) стоки, произведени от различно лице, следва да се вземат предвид само в случай че няма идентични стоки или сходни стоки, произведени от същото лице, както стоките, подлежащи на остойностяване.3. В това споразумение "стоки от същия клас или вид" означава стоки, които попадат в една група или гама от стоки, произвеждани от даден промишлен отрасъл или подотрасъл, и включва идентични или сходни стоки.4. За целите на това споразумение следва да се счита, че лицата са свързвани само ако:a) са служители или ръководители във фирмата на другия;б) са официално признати като партньори в бизнеса;в) са служител и работодател;г) някое лице притежава, контролира или владее пряко или косвено 5 процента или повече от дяловете или акциите, издадени с право на глас на двете лица;д) едно от лицата контролира пряко или косвено другото;e) двете лица са контролирани пряко или косвено от трето лице;ж) съвместно контролират пряко


text: или косвено трето лице;з) членове са на едно и също семейство.5. Лицата, които са свързани едно с друго в дейността си, като едното от тях е единствен представител, дистрибутор, концесионер или друг вид представител на другото лице, се считат за свързани по смисъла на това споразумение, ако те попадат в критериите, съдържащи се в параграф 4.Член 16При подаване на писмена молба вносителят има право на писмено обяснение от митническата администрация на страната вносител за начина, по който е определена митническата стойност на внасяните от него стоки.Член 17Нищо в това споразумение не следва да се тълкува като ограничаващо или поставящо под въпрос правата на митническите администрации да проверяват истинността и точността на каквито и да е информации, документи или декларации, представени им за целите на митническото остойностяване.ЧАСТI АДМИНИСТРИРАНЕ, КОНСУЛТАЦИИ И УРЕЖДАНЕ НА СПОРОВЕЧлен 18Институции1. С настоящото се създава Комитет за митническо остойностяване (наричан по-долу в това споразумение "Комитет"), състоящ се от представители на всяка една от страните членки. Комитетът избира свой председател и заседава обикновено веднъж годишно или както е предвидено в съответните разпоредби на това споразумение, с цел да даде възможност на страните членки да провеждат консултации по прилагането на системата за митническо остойностяване от всяка страна членка, като той може да влияе върху действието на споразумението или върху постигането на неговите цели и да изпълнява отговорностите, които могат да му бъдат възложени от страните членки. Секретариатът на СТО следва да изпълнява функциите на секретариат на Комитета.2. Трябва да бъде създаден Технически комитет за митническо остойностяване (наричан по-долу в това споразумение "Технически комитет") под егидата на Съвета за митническо сътрудничество (наричан по-долу в това споразумение "СМС"), който следва да изпълнява отговорностите, описани в приложение II на настоящото споразумение, и да функционира в съответствие с процедурните правила, описани в него.Член 19Консултации и уреждане на спорове1. Освен ако не е предвидено друго, при консултациите и уреждането на спорове по настоящото споразумение се прилага Споразумението за уреждане на спорове.2. Ако някоя от страните членки прецени, че дадена облага, която ѝ се полага пряко или косвено по силата на това споразумение, е премахната или ограничена или че изпълнението на някоя от целите на това споразумение е било възпрепятствано в резултат от действията на друга страна членка или страни членки, тя може да поиска провеждането на консултации със съответната страна членка или страни членки за постигане на взаимно приемливо решение на въпроса. Всяка страна членка следва добронамерено да разглежда всяко искане за консултации, отправено от друга страна членка.3. Когато има постъпило искане, Техническият комитет следва да осигури съвети и помощ на страните членки, които се консултират помежду си.4. По искане на някоя от страните по даден спор или по своя собствена инициатива т.нар. "панел" (група на съдебните заседатели), определен да реши спора, свързан с разпоредбите на настоящото споразумение, може да изиска от Техническия комитет да разгледа каквито и да било въпроси, изискващи технически анализ. Съдебните заседатели следва да определят в какви рамки трябва да се ограничи Техническият комитет за дадения спор и срока за получаване на доклада на Техническия комитет. Съдебните заседатели следва да се


text: съобразят с доклада на Техническия комитет. В случай че Техническият комитет не е в състояние да постигне консенсус по въпросите, отправени към него по силата на настоящия параграф, група на съдебните заседатели трябва да даде на страните в спора възможност да представят становищата си.5. Поверителна информация, предоставена на групата на съдебните заседатели, не трябва да бъде разгласявана без официално разрешение на лицето, органа или властите, предоставящи тази информация. Когато такава информация е поискана от групата на съдебните заседатели, но не ѝ е разрешено да я предостави, трябва да бъде предоставено неповерително резюме на тази информация, одобрено от лицето, органа или властите, които са я осигурили.ЧАСТI СПЕЦИАЛНО И ДИФЕРЕНЦИРАНО ТРЕТИРАНЕЧлен 201. Развиващи се страни членки, които не са страна по Споразумението за прилагане на член VII от Общото споразумение за митата и търговията, подписано на 12 април 1979 г., могат да отложат прилагането на разпоредбите на настоящото споразумение за период, не по-дълъг от пет години от датата на влизане в сила на Споразумението за СТО за тях. Развиващите се страни членки, които решат да отложат прилагането на това споразумение, следва съответно да уведомят своевременно генералния директор на СТО.2. В допълнение към параграф1 развиващите се страни членки, които не са страна по Споразумението за прилагане на член VII от Общото споразумение за митата и търговията, подписано на 12 април 1979 г., могат да отложат прилагането на член 1, параграф 2, буква б), iii) и член 6 за срок, ненадвишаващ три години от прилагането на всички други разпоредби, съдържащи се в настоящото споразумение. Развиващите се страни членки, които решат да отложат прилагането на посочените в този параграф разпоредби, следва своевременно да уведомят генералния директор на СТО.3. Развитите страни членки следва да предоставят при взаимно договорени условия техническа помощ на развиващите се страни членки по тяхно искане. На тази основа развитите страни членки следва да подготвят програми за техническа помощ, които могат да включват, inter alia, обучение на кадри, съдействие при разработване на мерки по прилагане, достъп до източници на информация по методологията на митническото остойностяване и консултации по прилагане на разпоредбите на това споразумение.ЧАСТ VЗАКЛЮЧИТЕЛНИ РАЗПОРЕДБИЧлен 21РезервиПо отношение на която и да било от разпоредбите на това споразумение не могат да бъдат внасяни резерви без съгласието на всички страни членки.Член 22Национално законодателство1. Всяка страна членка следва да осигури, не по-късно от датата на прилагане на разпоредбите, съдържащи се в това споразумение за нея, съвместимост на нейните закони, разпоредби и административни процедури с разпоредбите на това споразумение.2. Всяка страна членка следва да информира Комитета за всякакви промени в своите закони и разпоредби, отнасящи се до това споразумение, и в администрирането на такива закони и разпоредби.Член 23ПрегледКомитетът следва да прави годишен преглед на прилагането и действието на това споразумение, като има предвид неговите цели. Комитетът следва всяка година да информира Съвета по търговията със стоки относно събитията, станали през периода, включен в този преглед.Член 24СекретариатТова споразумение следва да бъде обслужвано от секретариата на Световната търговска организация, освен по отношение на онези функции, възложени конкретно на Техническия комитет, които ще бъдат обслужвани от секретариата на CМC.--------------------------------------------------19941223ПРИЛОЖЕНИЕ


text: IТЪЛКУВАТЕЛНИ БЕЛЕЖКИОбщи бележкиПоследователно прилагане на методите за остойностяване1. Членове от 1 до 7 дефинират как да бъде определяна митническата стойност на внасяните стоки съгласно разпоредбите на това споразумение. Методите за остойностяване са представени в последователен ред за прилагане. Първоначалният метод за митническо остойностяване е дефиниран в член 1 и внасяните стоки следва да бъдат остойностявани съгласно разпоредбите на този член всеки път, когато са изпълнени описаните там условия.2. Когато митническата стойност не може да бъде определена съгласно разпоредбите на член 1, тя трябва да бъде определена чрез последователно преминаване през следващите разпоредби до първия член, съгласно който може да бъде определена митническата стойност. Освен в случаите, предвидени в член 4, само когато митническата стойност не може да бъде определена съгласно разпоредбите на даден член, могат да бъдат използвани разпоредбите на следващия по ред член.3. Ако вносителят не поиска разместване в последователността на прилагане на членове 5 и 6, се спазва нормалната последователност. Ако вносителят пожелае такова разместване, но се окаже, че не е възможно да се определи митническата стойност съгласно разпоредбите на член 6, същата се определя, ако това е възможно, съгласно разпоредбите на член 5.4. Когато митническа стойност не може да бъде определена съгласно разпоредбите на членове от 1 до 6 включително, тя се определя съгласно разпоредбите на член 7.Използване на общоприетите счетоводни принципи1. "Общоприети счетоводни принципи" означава признат консенсус или достатъчна подкрепа от властите в една страна към даден момент по отношение на следното: кои икономически ресурси и задължения следва да бъдат регистрирани като активи и пасиви, кои изменения в активите и пасивите трябва да бъдат регистрирани, начина на измерване на активите и пасивите и измененията в тях, каква информация и как следва да бъде разгласявана и какви финансови документи следва да бъдат подготвяни. Тези стандарти могат да са общи правила с широко приложение, както и конкретни практики и процедури.2. За целите на това споразумение митническата администрация на всяка страна членка следва да използва информация, подходяща за прилагане според съответния член, подготвена в съответствие с общоприетите счетоводни принципи в страната. Например, определянето на обичайната печалба и общите разходи съгласно разпоредбите на член 5 трябва да бъде изпълнено чрез използване на информация, подготвена в съответствие с общоприетите счетоводни принципи в страната вносител. От друга страна, определянето на обичайната печалба и общи разходи съгласно разпоредбите, съдържащи се в член 6, би следвало да бъде направено, като се използва информация, подготвена по начин, съответстващ на общоприетите счетоводни принципи в страната производител. Като следващ пример, определянето на елемент, предвиден в член 8, параграф 1, буква б), ii), произведен в страната вносител, трябва да бъде изпълнено, като се използва информацията по начин, съответстващ на общоприетите счетоводни принципи на същата страна вносител.Бележки към член 1Реално платена или подлежаща на плащане цена1. Реално платената или подлежаща на плащане цена е общото плащане, което е направено или трябва да бъде извършено от купувача на или за сметка на продавача за внасяните стоки. Не е задължително плащането винаги да е под формата на трансфер на пари. Плащането може да бъде направено чрез акредитив или търгуеми ценни книжа.


text: Плащането може да се извърши пряко или косвено. Пример за косвено плащане е нареждане от купувача за покриване изцяло или отчасти на дълг на продавача.2. Дейностите, предприети от купувача за негова сметка, различни от онези, за които е предвидена корекция в член 8, не се считат за косвено плащане на продавача, дори когато те могат да се разглеждат като изгодни за продавача. Следователно разходите за такива дейности не следва да бъдат добавяни към реално платената или подлежаща на плащане цена при определяне на митническата стойност.3. Митническата стойност не трябва да включва следните такси или разходи, при условие че те са разграничени от реално платената или подлежаща на плащане цена на внасяните стоки:a) такси за строителство, инсталиране, монтаж, поддръжка или техническа помощ, предприети след вноса на внасяни стоки, като индустриални предприятия, машини и съоръжения;б) разходите за транспорт след вноса;в) мита, данъци и такси в страната вносител.4. Реално платената или подлежаща на плащане цена се отнася до цената за внасяните стоки. По този начин притокът на дивиденти или други плащания, насочени от купувача към продавача, които не са свързани с внасяните стоки, не са част от митническата стойност.Параграф 1, буква a), iii)Сред ограниченията, които не биха направили една реално платена или подлежаща на плащане цена неприемлива, са ограниченията, които не влияят съществено върху стойността на стоките. Пример за такива ограничения е случаят, когато продавачът изисква от купувача на автомобили да не ги продава или излага преди определена дата, която представлява начало на годината на модела.Параграф 1, буква б)1. Ако продажбата или цената е предмет на някакво условие или компенсации, за които не може да бъде определена стойност по отношение на остойностяваните стоки, договорната стойност не следва да бъде приемлива за митнически цели. Няколко примера за това:a) продавачът определя цената на внасяните стоки, при условие че купувачът желае да закупи и други стоки в конкретно определени количества;б) цената на внасяните стоки зависи от цената или цените, на които купувачът на внасяните стоки продава други стоки на продавача на внасяните стоки;в) цената е определена на основата на начин на плащане, който е чужд по отношение на тези стоки, като например, когато внасяните стоки са полуготови, предоставени от продавача, при условие че той ще получи определено количество от готовата стока.2. Въпреки това, условията или компенсациите, свързани с производството или маркетинга на внасяните стоки, не трябва да имат за резултат отхвърляне на договорната стойност. Например фактът, че купувачът предоставя на продавача инженерингов продукт или планове, изготвени в страната вносител, не трябва да води до отхвърляне на договорната стойност по смисъла на член 1. По същия начин ако купувачът предприеме за своя сметка, макар и по споразумение с продавача, действия, свързани с маркетинга на внасяните стоки, стойността на тези дейности не е част от митническата стойност, нито тези действия трябва да имат за резултат отхвърляне на договорната стойност.Параграф 21. Параграф 2, букви a) и б) предлагат различни начини за установяване на приемливостта на договорната стойност.2. Параграф 2, буква a) постановява, че когато купувачът и продавачът са свързани, следва да бъдат проучени обстоятелствата около продажбата и договорната стойност


text: следва да бъде приета като митническа стойност, при условие че връзката между продавача и купувача не е повлияла върху цената. Не се предполага извършване на проучване на обстоятелствата във всички случаи, когато купувачът и продавачът са свързани. Такива проучвания ще се изискват само ако съществуват съмнения за приемливостта на цената. Когато митническата администрация няма съмнения относно приемливостта на цената, тя следва да бъде приета, без да се иска допълнителна информация от вносителя. Например, митническата администрация може преди това да е проучвала връзката между купувач и продавач или тя може вече да има подробна информация, касаеща купувача и продавача, или може вече да е уверена след такова изследване или получена информация, че връзката не е повлияла върху цената.3. Ако митническата администрация не е в състояние да приеме договорната стойност без допълнителни въпроси, тя трябва да даде на вносителя възможност да представи такава допълнителна подробна информация, каквато според случая е необходима за проучване на обстоятелствата около продажбата. В този контекст митническата администрация следва да бъде подготвена да изследва значими аспекти на сделката, включително начина, по който купувачът и продавачът организират търговските си отношения, и начина, по който е постигната въпросната цена, за да се определи дали връзката е повлияла върху цената. Когато може да бъде доказано, че купувачът и продавачът, макар и свързани по смисъла на разпоредбите на член 15, купуват и продават един на друг все едно, че не са свързани, се приема, че връзката между тях не е повлияла върху цената. Например, ако цената е била определена по начин, съответстващ на обичайната ценова практика на въпросното производство, или по начин, по който продавачът определя цените за продажби на купувачи, които не са свързани с продавача, се приема, че връзката продавач–купувач не е повлияла на цената. Следващ пример – когато е показано, че цената е достатъчна, за да осигури възвръщаемост на всички разходи плюс печалба, която е представителна за фирмата, в представителен период от време (например, година) в продажби на стоки от същия клас или вид, се приема, че не е имало въздействие върху цената.4. Параграф 2, буква б) предвижда възможност за вносителя да докаже, че договорната стойност е много близка до "тестовата" стойност, приета по-рано от митническата администрация и следователно приемлива по смисъла на член 1. Когато е изпълнен критерият по параграф 2, буква б), не е необходимо да се разглежда въпросът за влиянието по параграф 2, буква a). Ако митническата администрация вече има достатъчно информация, за да е сигурна, без да се налага да извършва по-нататъшни подробни изследвания, че е бил изпълнен един от критериите, предвидени в параграф 2, буква б), няма причина тя да изисква вносителят да доказва, че този критерий може да бъде изпълнен. В параграф 2, буква б) терминът "несвързани купувачи" означава купувачи, които не са свързани с продавача в който и да е конкретен случай.Параграф 2, буква б)При определяне дали една стойност е "много близка" до друга стойност трябва да се вземат предвид редица фактори. Тези фактори включват естеството на внасяните стоки, естеството на самата промишленост, сезона, в който се внасят стоките, и дали разликата


text: в стойностите е търговски значима. Тъй като тези фактори може да са различни във всеки отделен случай, не е възможно винаги да се прилага единен стандарт, като например, фиксиран процент. Например, малката разлика в стойността в случай, свързан с един тип стоки, може да се окаже неприемлива, докато значителна разлика в случай, свързан с друг тип стоки, може да се окаже приемлива при определяне дали договорната стойност е близка до "тестовите" стойности, изложени в член 1, параграф 2, буква б).Бележки към член 21. При прилагане на член 2 митническата администрация, когато това е възможно, следва да използва продажба на идентични стоки на същото ниво на търговия и по същество в същите количества, както остойностяваните стоки. Когато не е открита подобна продажба, може да бъде използвана продажбата на идентични стоки, осъществена при някое от следните условия:a) продажба на същото ниво на търговия, но в различни количества;б) продажба при различно ниво на търговия, но по същество в същите количества; илив) продажба на различно ниво на търговия и в различни количества.2. Ако е открита продажба, извършена при някое от тези три условия, трябва да бъдат направени корекции според случая за:a) фактори, свързани само с количеството;б) фактори, свързани само с нивото на търговия; илив) фактори, свързани както с нивото на търговия, така и с количеството.3. Изразът "и/или" позволява гъвкавост при използването на продажбите и извършването на необходимите корекции при наличието на някое от трите условия, описани по-горе.4. За целите на член 2 договорната стойност на идентични вносни стоки означава митническа стойност, която вече е била приета съгласно член 1, коригирана така, както е предвидено в параграф 1, буква б) и параграф 2.5. Условие за коригиране поради различни нива на търговия или различни количества е това коригиране да бъде правено само на основата на ясни доказателства за основателността и точността на корекциите, независимо дали това води до увеличаване или намаляване на стойността, тоест да съществуват валидни ценови листи, отнасящи се до различните равнища или различните количества. Например, ако внасяните стоки, подлежащи на остойностяване, са 10 броя и единствено внесените идентични стоки, за които съществува въведена договорна стойност, включват продажба на 500 броя и ако се признава, че продавачът е направил количествен рабат, изискваната корекция може да бъде извършена чрез позоваване на ценовата листа на продавача и използвайки тази цена, приложима при продажба на 10 броя. Това не изисква наличие на продажба на количество от 10 броя дотолкова, доколкото е установено, че ценовата листа е действителна чрез продажби в други количества. Но при отсъствието на такава обективна мярка определянето на митническата стойност съгласно разпоредбите на член 2 не е подходящо.Бележки към член 31. При прилагане на член 3 митническата администрация следва да използва, когато това е възможно, продажба на сходни стоки на същото ниво на търговия и по същество в същите количества както остойностяваните стоки. Когато не е открита подобна продажба, може да бъде използвана продажба на сходни стоки, осъществена при някое от следните три условия:a) продажба на същото ниво на търговия, но в различни количества;б) продажба на различно ниво на търговия, но по същество в


text: същите количества;в) продажба на различно ниво на търговия и в различни количества.2. Ако има продажба, извършена при някое от тези три условия, трябва да бъдат направени корекции според случая за:a) фактори, свързани само с количеството;б) фактори, свързани само с нивото на търговия; илив) фактори, свързани както с нивото на търговия, така и с количеството.3. Изразът "и/или" позволява гъвкавост при използването на продажбите и извършването на необходимите корекции при наличието на някое от трите условия, описани по-горе.4. За целите на член 3 договорната стойност на сходни вносни стоки означава митническа стойност, която вече е била приета съгласно член 1, коригирана както е предвидено в параграф 1, буква б) и параграф 2.5. Условие за коригиране поради различни нива на търговия или различни количества е това коригиране да бъде правено само на основата на ясни доказателства за обосноваността и точността на корекциите, независимо дали това води до увеличаване или намаляване на стойността, тоест да съществуват валидни ценови листи, отнасящи се до различните нива или различните количества. Например, ако внасяните стоки, подлежащи на остойностяване, са 10 броя и единствено внесените сходни стоки, за които съществува въведена договорна стойност, включват продажба на 500 броя и ако се признава, че продавачът е направил количествен рабат, изискваната корекция може да бъде извършена чрез позоваване на ценовата листа на продавача и използвайки тази цена, приложима при продажба на 10 броя. Така не е необходимо да е имало продажба на количество от 10 броя дотолкова, доколкото е установено, че ценовата листа е действителна чрез продажби в други количества. При отсъствието на такива обективни измерители обаче определянето на митническата стойност съгласно разпоредбите на член 3 не е подходящо.Бележки към член 51. Понятието "единична цена, на която ...стоките са продадени в най-голямото сборно количество" означава цената, на която най-големият брой единици е продаден в продажби на лица, които не са свързани с лицата, от които те купуват такива стоки на първото ниво на търговия, на което се извършват такива продажби след вноса.2. Като пример за това стоките се продават по ценова листа, която предоставя благоприятни единични цени за покупки, направени в по-големи количества.Количество | Единична цена | Брой на продажбите | Общо количество, продадено на тази цена |1–10 бр. | 100 | 10 прод. х 5 бр. 5 прод. х 3 бр. | 65 |11–25 бр. | 95 | 5 прод. х 11 бр. | 55 |над 25 бр. | 90 | 1 прод. х 30 бр 1 прод. х 50 бр. | 80 |Най-големият брой единици, продадени на някоя от цените, е 80. Следователно единичната цена в най-голямото сборно количество е 90.3. Друг пример за това: има две продажби. При първата продажба 500 единици са продадени на цена 95 валутни единици всяка. При втората продажба 400 единици са продадени на цена 90 валутни единици всяка. В този пример най-големият брой единици, продадени на дадена цена, е 500. Следователно единичната цена в най-голямото сборно количество е 95.4. Третият пример представя следната ситуация, когато различни количества са продадени на различни цени.a) ПродажбиПродавани количества | Единична цена |40 ед. | 100 |30 ед.


text: | 90 |15 ед. | 100 |50 ед. | 95 |25 ед. | 105 |35 ед. | 90 |5 ед. | 100 |б) ОбщоОбщо продадени количества | Единична цена |65 | 90 |50 | 95 |60 | 100 |25 | 105 |В този пример най-големият брой единици, продадени на определена цена, е 65. Следователно единичната цена в най-голямото сборно количество е 90.5. Каквато и да било продажба в страната вносител, както е описано в параграф 1 по-горе, на лице, което доставя пряко или косвено, безплатно или на намалена цена, някои от елементите, посочени в член 8, параграф 1, буква б), за използване във връзка с производството и продажбата за износ на внасяните стоки, не трябва да се взима предвид при определяне на единичната цена за целите на член 5.6. Следва да се отбележи, че "печалбата и общите разходи", описани в член 5, параграф 1, трябва да се вземат предвид като цяло. Размерът на сумата, която се използва за определяне на това изчисление, трябва да бъде определен на базата на информация, предоставена от вносителя или от негово име, освен ако дадените от него данни не съответстват на онези, които са получени от продажби в страната вносител при вноса на стоки от същия клас или вид. Когато данните, предоставени от вносителя, не са съвместими с описаните по-горе, размерът на печалбата и общите разходи могат да бъдат определени въз основа на съответна информация, различна от онази, която е предоставена от вносителя или от негово име.7. "Общите разходи" включват преките и косвените разходи за маркетинг на въпросните стоки.8. Местни данъци и такси, платими за продажбата на стоките, за които не е правено изчисление съгласно разпоредбите на член 5, параграф 1, буква a), iv), следва да бъдат изчислени съгласно разпоредбите на член 5, параграф 1, буква a), i).9. При определяне на комисионните или на обичайните печалби и общи разходи съгласно разпоредбите на член 5, параграф 1 въпросът дали дадени стоки са "от същия клас или вид" като други стоки, трябва да бъде решаван индивидуално за всеки отделен случай в зависимост от конкретните обстоятелства. Трябва да бъдат проучени продажбите в страната вносител на най-ограничената група или гама от внесени стоки от същия клас или вид, който включва остойностяваните стоки, за които може да бъде осигурена необходимата информация. За целите на член 5 "стоки от същия клас или вид" включва стоките, внесени от същата страна както стоките, подлежащи на остойностяване, както и стоките, внесени от други страни.10. За целите на член 5, параграф 1, буква б) "най-ранната дата" е датата, на която са реализирани продажби на внасяните стоки или на идентични или сходни вносни стоки в достатъчно количество, за да се определи единичната цена.11. Когато е използван методът, описан в член 5, параграф 2, изчисления за добавената стойност, получена при последваща обработка, следва да бъдат направени въз основа на обективни и количествено измерими данни, свързани с разходите за такава работа. Общоприети индустриални формули, предписания, методи на строителство и други индустриални практики трябва да формират базата на изчисленията.12. Подразбира се, че методът за определяне на митническата стойност, описан


text: в член 5, параграф 2 обикновено не трябва да бъде прилаган, когато в резултат от последваща обработка внесените стоки са загубили своята идентичност. Все пак може да има случаи, когато макар да е загубена идентичността на внесените стоки, добавената чрез обработката стойност може да бъде определена точно без особени трудности. От друга страна, може да има случаи, когато внесените стоки запазват своята идентичност, но представляват толкова незначителен елемент в стоките, продавани в страната вносител, че използването на настоящия метод за остойностяване би било неоправдано. От гледна точка на изложеното по-горе всяка ситуация от този тип трябва да бъде разглеждана в контекста на всеки конкретен случай.Бележки към член 61. Като общо правило митническата стойност съгласно това споразумение се определя въз основа на информация, която вече е налична в страната вносител. Независимо от това за определянето на изчислена стойност може да бъде необходимо да се разгледат разходите за производство на остойностяваните стоки и друга информация, която трябва да бъде получена извън страната вносител. Освен това в повечето случаи производителят на стоките ще бъде извън юрисдикцията на властите на страната вносител. Използването на метода на изчислената стойност обикновено ще се ограничава до онези случаи, в които купувачът и продавачът са свързани и производителят е готов да предоставя на властите на страната вносител необходимите справки за разходите, както и да осигури възможности за каквато и да е необходима последваща проверка на достоверността.2. "Цена или стойност", посочени в член 6, параграф 1, буква a), се определят въз основа на информация, свързана с производството на остойностяваните стоки, предоставена от производителя или от негово име. Тя следва да бъде определена въз основа на търговската отчетност на производителя, при условие че тази отчетност отговаря на общоприетите счетоводни принципи, прилагани в страната, където стоките са били произведени.3. Понятието "цена или стойност" включва разходите за елементите, описани в член 8, параграф 1, буква a), ii) и iii). То включва също стойността, пропорционално разпределена съгласно разпоредбите, съдържащи се в бележката към член 8, на който и да е елемент, посочен в член 8, параграф 1, буква б), който пряко или косвено е бил доставен от купувача за използване в производството на внасяните стоки. Стойността на елементите, описани в член 8, параграф 1, буква б), iv), които са били произведени на територията на страната вносител, следва да бъде включена само доколкото е платена от производителя. Подразбира се, че никаква цена или стойност на елементите, посочени в настоящия параграф, не трябва да се взема предвид два пъти при определяне на изчислената стойност.4. "Сумата за печалба и за общи разходи", спомената в член 6, параграф 1, буква б), следва да се определя въз основа на информация, предоставена от производителя или от негово име, освен ако данните, осигурени от производителя, не съответстват на обичайните данни от продажби на стоки от същия клас или вид, както стоките, подлежащи на остойностяване, които в страната на износа са изработени от производители за износ в страната вносител.5. В този контекст следва да бъде отбелязано, че "сумата за печалбата и за общите разходи" трябва да бъде взета предвид като цяло.


text: Следователно, ако в даден случай представените от производителя размери на печалбата са ниски, а за общите разходи - високи, може все пак печалбата и общите разходи на производителя, взети заедно, да бъдат съвместими с данните, които обикновено се срещат за продажби на стоки от същия клас или вид. Такава ситуация може да възникне, например, ако даден продукт е бил пуснат за пръв път в страната вносител и производителят се съгласява да приеме нулева или ниска печалба, за да компенсира високите общи разходи, свързани с това първоначално пускане на пазара. Когато производителят може да докаже ниска печалба от продажбите на внасяните стоки поради конкретни търговски обстоятелства, следва да бъдат взети предвид действителните данни за неговата печалба, при условие че той има реални търговски причини и ценовата политика на производителя отразява обичайната ценова политика в съответния отрасъл. Такава ситуация може да възникне, например, когато производители са били принудени временно да намалят цените поради неочаквано намаляване на търсенето или когато те продават стоки, с които се допълва гамата от стоки, произвеждани в страната вносител, и приемат ниската печалба, за да поддържат конкурентоспособността си. Когато предоставените от производителя данни за печалба и за общи разходи са несъвместими с онези, обичайно отразявани в продажби на стоки от същия клас или вид като стоките, подлежащи на остойностяване, които в страната на износа са изработени от производители за износ в страната вносител, сумата за печалба и за общи разходи може бъде определена въз основа на подходяща информация, различна от тази, предоставена от производителя на стоките или от негово име.6. Когато за определяне на изчислената стойност се използва информация, различна от онази, предоставена от производителя или от негово име, властите на страната вносител следва да съобщят на вносителя, ако той поиска това, източника на тази информация, използваните данни и изчисленията, основаващи се на тези данни, предмет на разпоредбите на член 10.7. "Общите разходи", споменати в член 6, параграф 1, буква б), обхващат преки и косвени разходи за производство и продажба на стоките за износ, които не са включени в член 6, параграф 1, буква a).8. Дали някои стоки са "от същия клас или вид" като други стоки, следва да се определя във всеки отделен случай в зависимост от конкретните обстоятелства. При определяне на обичайна печалба и общи разходи съгласно член 6 трябва да бъдат проучени продажбите за износ за страната вносител на най-ограничената група или гама от стоки, която включва подлежащите на остойностяване стоки, за които може да бъде получена необходимата информация. По смисъла на член 6 "стоките от същия клас или вид" трябва да бъдат от същата държава, както остойностяваните стоки.Бележки към член 71. Митническите стойности, определени съгласно разпоредбите на член 7, трябва във възможно най-голяма степен да се основават на определени по-рано митнически стойности.2. Методите за остойностяване, използвани съгласно член 7, трябва да са тези, изложени в членове от 1 до 6 включително, но разумната гъвкавост в прилагането на тези методи би била в съответствие с целите и разпоредбите на член 7.3. Следват няколко примера относно разумна гъвкавост:a) идентични стоки изискването, че идентичните стоки следва да


text: бъдат изнасяни по същото или приблизително по същото време както стоките, подлежащи на остойностяване, би могло да се тълкува гъвкаво; идентични вносни стоки, произведени в страна, различна от страната износител на остойностяваните стоки, биха могли да служат като база за митническото остойностяване; могат да бъдат използвани митнически стойности на идентични вносни стоки, които вече са определени, съгласно разпоредбите на членове 5 и 6.б) сходни стоки изискването, че сходните стоки следва да бъдат изнасяни в същото или приблизително по същото време, както остойностяваните стоки, би могло да се тълкува гъвкаво; сходни вносни стоки, произведени в страна, различна от страната износител на остойностяваните стоки, биха могли да служат за основа на митническото остойностяване; могат да бъдат използвани митническите стойности на сходни вносни стоки, които вече са определени, съгласно разпоредбите на членове 5 и 6.в) дедуктивен метод изискването, че стоките следва да са продадени "в състоянието, в което са внесени", съдържащо се в член 5, параграф 1, буква a), може да бъде тълкувано по различен начин; изискването за 90-дневния срок може да се прилага гъвкаво.Бележки към член 8Параграф 1, буква a), i)Понятието "комисионни за покупка" означава възнагражденията, заплатени от вносителя на негов представител за услугата да го представлява в чужбина при покупката на остойностяваните стоки.Параграф 1, буква б), ii)1. Два са факторите, въвлечени в разпределяне на елементите за внасяните стоки, описани в член 8, параграф 1, буква б), ii): самата стойност на елемента и начинът, по който тази стойност се разпределя върху внасяните стоки. Разпределянето на тези елементи следва да бъде направено по разумен начин, съответстващ на конкретните обстоятелства и на общоприетите счетоводни принципи.2. Що се отнася до стойността на елемента, ако вносителят получи елемента от продавач, който не е свързан с вносителя, на дадена цена, стойността на елемента е тази цена. Ако елементът е бил произведен от вносителя или от лице, свързано с вносителя, негова стойност би бил разходът за производството му. Ако елементът е бил използван от вносителя предварително, независимо от това дали той е бил произведен или придобит от този вносител, първоначалната цена на придобиването или производството му би следвало да бъде намалена, за да се отрази употребата му и да се достигне до стойността на елемента.3. След като вече веднъж е била определена стойност на елемента, тази стойност трябва да се разпредели върху внасяните стоки. Съществуват различни възможности. Например, стойността може да бъде разпределена към първата пратка, ако вносителят пожелае да плати мито върху цялата стойност наведнъж. Друг пример: вносителят може да поиска стойността да бъде разпределена върху броя на стоките, произведени до момента на първата доставка. Следващ пример: вносителят може да поиска стойността да бъде разпределена върху цялото очаквано производство, когато съществуват договори или солидни задължения за такова производство. Използваните методи за разпределяне ще зависят от предоставената от вносителя документация.4. Като илюстрация на горното: вносител осигурява производителя с матрица, за да бъде използвана в производството на внасяните стоки, и договаря с производителя да закупи 10000 единици. Към момента на пристигане на първата доставка от 1000 единици производителят вече е произвел 4000 единици. Вносителят може да поиска от митническата


text: администрация да разпредели стойността на матрицата върху 1000 единици, 4000 единици или 10000 единици.Параграф 1, буква б), iv)1. Определянето на добавки за елементите, описани в член 8, параграф 1, буква б), iv), трябва да бъде основано на обективни и количествено измерими данни. За да се намалят до минимум затрудненията на вносителя и на митническата администрация при определяне на стойностите за добавяне, трябва да бъдат използвани, доколкото е възможно, данните, които са налични в системата от търговска документация на купувача.2. За онези елементи, доставени от купувача, които са били закупени или взети под наем от купувача, добавката трябва да бъде цената на покупката или наема. Не следва да бъдат правени никакви добавки за елементи, които са налични и достъпни в обществената сфера, освен за разходите за получаването на копия от тях.3. Лекотата, с която е възможно да се изчисляват стойностите за добавяне, ще зависи от структурата и практиката на управление на дадената фирма, както и от приетите от нея методи на счетоводство.4. Например, възможно е фирма, която внася различни стоки от няколко страни, да поддържа справочна информация в центъра си за развойна дейност, намиращ се извън страната вносител, по такъв начин, че точно да се показват разходите, свързани с дадена стока. В такива случаи може да се направи пряка корекция съгласно разпоредбите на член 8.5. В друг случай фирма може да отчита средствата за поддържане на центъра си за развойна дейност извън страната вносител като общи разходи, без да ги отнася към дадена стока. В този случай по отношение на внасяните стоки може да бъде направена съответна корекция съгласно разпоредбите на член 8, като пропорционално се разпределят общите разходи за центъра за развойна дейност върху цялата продукция, която се ползва от неговите услуги и съответните разходи се разпределят на единица от вноса.6. Многообразието в гореспоменатите обстоятелства, разбира се, изисква да бъдат разглеждани различни фактори при определяне на правилния метод.7. В случаите, когато производството на елемента се извършва в няколко страни за продължителен период от време, коригирането следва да бъде ограничено до стойността, която е действително добавена към този елемент извън страната вносител.Параграф 1, буква в)1. Роялти и лицензни такси, споменати в член 8, параграф 1, буква в), могат да включват наред с всичко друго и плащания по отношение на патенти, търговски марки и авторско право. Все пак таксите за правото да се възпроизвеждат внасяните стоки в страната вносител не следва да се добавят към действително платената или подлежаща на плащане цена на внасяните стоки при определяне на митническата стойност.2. Плащанията, направени от купувача за правото да разпространява или препродава внасяните стоки, не следва да бъдат добавяни към действително платената или подлежаща на плащане цена за внасяните стоки, ако тези плащания не са условие на продажбата за износ в страната вносител на внасяните стоки.Параграф 3Когато не съществуват обективни и количествено измерими данни по отношение на добавките, които се изисква да бъдат направени съгласно разпоредбите на член 8, договорната стойност не може да бъде определена съгласно разпоредбите на член 1. Като илюстрация на това, роялти е платена на основата на цената при продажба


text: в страната вносител на литър от даден продукт, който е внесен на килограм и превърнат в разтвор след вноса. Ако тази роялти такса е определена отчасти въз основа на внасяните стоки и отчасти въз основа на други фактори, които нямат нищо общо с внасяните стоки (като например, когато внесените стоки са смесени със съставки от местен произход и по този начин вече не може да бъде различена тяхната идентичност или когато роялти таксата не може да бъде разграничена от специалните финансови договорености на купувача и продавача), би било неподходящо да се прави добавка за тази роялти такса. Независимо от това, ако сумата на тази роялти такса е основана единствено върху внасяните стоки и е лесно измерима в количествено отношение, може да бъде направена добавка към действително платената или подлежаща на плащане цена.Бележка към член 9По смисъла на член 9 "времето на вноса" може да е моментът на внос за митнически цели.Бележки към член 111. Член 11 предоставя на вносителя право да обжалва решението за остойностяване на стоките, прието от митническата администрация. Обжалването първоначално може да е пред по-високо ниво на митническата администрация, но вносителят има право да обжалва пред съдебните власти като крайна инстанция.2. "Без наказателна мярка" означава, че вносителят не следва да бъде обект на глоба или заплаха от глоба само защото е решил да упражни правото си на обжалване. Заплащането на обичайни съдебни разходи и адвокатски такси не следва да бъде разглеждано като глоба.3. Независимо от това нищо в член 11 не следва да пречи на страна членка да изисква пълно изплащане на определените мита преди обжалването.Бележки към член 15Параграф 4За целите на член 15 терминът "лица" включва юридически лица, където това е подходящо.Параграф 4, буква д)За целите на това споразумение се счита, че едно лице контролира друго, когато законно или чрез дейност то е в състояние да упражнява възпиращо въздействие или да направлява другото.--------------------------------------------------19941223ПРИЛОЖЕНИЕ IIТЕХНИЧЕСКИ КОМИТЕТ ЗА МИТНИЧЕСКО ОСТОЙНОСТЯВАНЕ1. Съгласно член 18 на това споразумение Техническият комитет следва да бъде създаден под егидата на CМC, за да осигури на техническо ниво еднаквост в тълкуването и прилагането на това споразумение.2. Отговорностите на Техническия комитет следва да включват следното:a) да проучва конкретни технически проблеми, възникващи от всекидневното прилагане на системата за митническо остойностяване от cтраните членки, и да дава съвети за подходящи решения на проблемите въз основа на предоставените му факти;б) да изучава при поискване законите, процедурите и практиките, свързани с това споразумение, и да изготвя доклади за резултатите от тези проучвания;в) да подготвя и разпространява годишни доклади върху техническите аспекти на действието и статуса на това споразумение;г) да предоставя такава информация и съвети по всички въпроси, свързани с митническото остойностяване на внасяни стоки, каквито могат да бъдат поискани от всяка страна членка или от Комитета. Тези съвети и информация могат да бъдат под формата на становища, коментари или обяснителни бележки;д) да съдейства при поискване чрез оказване на техническа помощ на страните членки с оглед да подкрепи международното приемане на това споразумение;е) да разглежда въпросите, възложени от групата съдебни заседатели съгласно член 19 от това споразумение; иж) да упражнява


text: всякакви други функции, които Комитетът може да му възложи.Общи бележки3. Техническият комитет трябва да се опита да завършва работата си по конкретни въпроси, особено тези, възложени му от страните членки, от Комитета или от групата съдебни заседатели, в разумно кратък период от време. Съгласно разпоредбите на член 19, параграф 4 групата съдебни заседатели следва да определи конкретен период от време за получаване на доклад от Техническия комитет, а Техническият комитет следва да представи своя доклад в този срок.4. Техническият комитет следва да бъде подпомаган в своята дейност от секретариата на СМС.Представителство5. Всяка страна членка следва да има право да бъде представена в Техническия комитет. Всяка страна членка може да определи един делегат и един или няколко заместници да бъдат нейни представители в Техническия комитет. Страна членка, представена по такъв начин в Техническия комитет, се нарича в това приложение "член на Техническия комитет". Представителите на членовете на Техническия комитет могат да бъдат подпомагани от съветници. Секретариатът на СТО може също да присъства на заседанията в качеството на наблюдател.6. Страни членки на СМС, които не са членки на СТО, могат да бъдат представяни на заседанията на Техническия комитет от един делегат и един или повече заместници. Тези представители могат да присъстват на заседанията на Техническия комитет като наблюдатели.7. Със съгласието на председателя на Техническия комитет генералният секретар на СМС (наричан по-долу в това приложение "генерален секретар") може да кани представители на правителства, които не са членове на СТО, нито на СМС и представители на международни правителствени и търговски организации, да присъстват на заседания на Техническия комитет като наблюдатели.8. Предложенията за делегати, техни заместници и съветници за заседанията на Техническия комитет следва да бъдат отправени към генералния секретар.Заседания на Техническия комитет9. Техническият комитет следва да заседава, когато е необходимо, но не по-малко от два пъти годишно. Датата на всяко заседание следва да бъде определена от Техническия комитет на предходната му сесия. Датата на заседанието може да бъде изменяна или по искане на който и да е от членовете на Техническия комитет, подкрепено от обикновено мнозинство на членовете на Техническия комитет, или по искане на председателя, когато случаят изисква специално внимание. Независимо от разпоредбите, съдържащи се в първото изречение на този параграф, Техническият комитет следва да заседава, когато това е необходимо, за да разглежда въпросите, възложени му от групата съдебни заседатели съгласно член 19 от това споразумение.10. Заседанията на Техническия комитет следва да се провеждат в централното управление на СМС, освен ако не е решено друго.11. Генералният секретар следва да съобщава на всички членове на Техническия комитет и на онези, включени в него съгласно параграфи 6 и 7, най-малко 30 дни предварително датата на откриване на сесията на Техническия комитет, освен в извънредни случаи.Дневен ред12. Предварителният дневен ред на сесиите следва да бъде подготвен от генералния секретар и да бъде изпратен на членовете на Техническия комитет, както и на онези от тях, които са включени в него по силата на параграфи 6 и 7, най-малко 30 дни преди провеждането на сесията, освен в извънредни случаи. Дневният ред трябва да включва всички въпроси, одобрени на


text: предходната сесия на Техническия комитет, всички въпроси, предложени от председателя по негова инициатива, и всички въпроси, предложени от генералния секретар, от Комитета или от който и да е член на Техническия комитет.13. Техническият комитет трябва да утвърждава дневния си ред при откриването на всяка сесия. По време на сесията дневният ред може да бъде изменян по всяко време от Техническия комитет.Служители и процедурни дейности14. Техническият комитет избира председател и един или повече заместник-председатели между членовете си. Мандатът на председателя или заместник-председателя е за период от една година. Завършващите мандата си председател и заместник-председател могат да бъдат преизбирани. Мандатът на председател или заместник-председател, който вече не е член на Техническия комитет, следва да се прекратява автоматично.15. Ако председателят отсъства от някое заседание или от част от него, заседанието се председателства от заместник-председател. В този случай последният има същите правомощия и задължения като председателя.16. Председателят на заседанията следва да участва в работата на Техническия комитет като такъв, а не като представител на член на Техническия комитет.17. Освен да упражнява функциите, възложени му с настоящите правила, председателят следва да обявява откриването и закриването на всяка сесия, да ръководи дискусиите, да дава думата и съгласно настоящите правила, да контролира провеждането на заседанието. Председателят може също така да се обърне процедурно към всеки изказващ се, чиито бележки не съответстват на обсъждания въпрос.18. По време на обсъждане на който и да е въпрос всяка делегация може да зададе процедурен въпрос. В такъв случай председателят следва незабавно да излезе с решение. При оспорване на неговото решение председателят се задължава да предложи въпроса на вниманието на сесията и решението му следва да остане в сила, освен ако не бъде отхвърлено.19. Генералният секретар или служители на секретариата на СМС, посочени от генералния секретар, следва да изпълняват секретарската работа на заседанията на Техническия комитет.Кворум и гласуване20. Кворумът се състои от обикновено мнозинство от представителите на членовете на Техническия комитет.21. Всеки член на Техническия комитет има един глас. Решенията на Техническия комитет следва да се вземат с мнозинство, състоящо се най-малко от две трети от представените членове. Независимо от резултата от гласуването по даден въпрос, Техническият комитет трябва да има правото да изготви пълен доклад пред Комитета и пред СМС по този въпрос, отразявайки различните мнения, изложени в съответните обсъждания. Независимо от разпоредбите, съдържащи се в настоящия параграф, Техническият комитет взема решенията си по въпросите, възложени му от групата съдебни заседатели, с консенсус. Ако Техническият комитет не може да постигне консенсус по въпрос, внесен от групата съдебни заседатели, той следва да представи доклад, в който се описват фактите по въпроса и мненията на членовете.Езици и протоколи22. Официалните езици на Техническия комитет са английски, френски и испански. Речите и изказванията, направени на някой от тези три езика, следва да се превеждат незабавно на другите официални езици, освен ако делегациите решат да няма превод. Речите и изказванията, направени на друг език, следва да се превеждат на английски, френски и испански при същите условия, но в този случай съответната делегация трябва да осигури превода на английски, френски или испански. В официалните документи на Техническия


text: комитет следва да бъдат използвани само английски, френски и испански език. Паметните бележки и кореспонденцията за разглеждане в Техническия комитет трябва да бъдат представяни на един от официалните езици.23. Техническият комитет следва да подготвя доклад за всички свои сесии, а ако председателят счита за необходимо стенографски или общи протоколи на своите заседания. Председателят или определено от него лице следва да докладва за работата на Техническия комитет на всяко заседание на Комитета и на всяко заседание на СМС.--------------------------------------------------19941223ПРИЛОЖЕНИЕ III1. Петгодишният период за отлагане на прилагането на разпоредбите, съдържащи се в това споразумение, от страна на развиващите се cтрани членки, предвиден в член 20, параграф 1, може на практика да се окаже недостатъчен за някои развиващи се cтрани членки. В такива случаи преди изтичането на срока, посочен в член 20, параграф 1, всяка развиваща се страна членка може да поиска удължаване на този срок, като се приема, че страните членки ще разгледат добронамерено такова искане, в случай че развиващата се страна членка е в състояние да посочи основателна причина.2. Развиващи се страни, които понастоящем остойностяват стоки въз основа на официално приети минимални стойности, могат да изразят резерви за запазването им върху ограничена и преходна база при условия и срокове, каквито бъдат съгласувани със страните членки.3. Развиващи се страни, които считат, че промяната в последователността по искане на вносителя съгласно член 4 на това споразумение може да предизвика затруднения за тях, могат да изразят резерви по отношение на член 4 по следния начин:"Правителството на ... запазва правото си съответната разпоредба, съдържаща се в член 4 на споразумението, да се прилага само когато митническите власти са съгласни с искането да променят последователността на прилагане на членове 5 и 6."Ако развиващи се страни изразят такава резерва, страните членки следва да се съгласят в съответствие с член 21 на споразумението.4. Развиващи се страни могат да изразят резерви по отношение на член 5, параграф 2 от споразумението по следния начин:"Правителството на ... запазва правото си член 5, параграф 2 на споразумението да бъде прилаган в съответствие с разпоредбите, съдържащи се в съответната бележка към него, независимо дали вносителят желае това или не."Ако развиващи се страни изразят такава резерва, страните членки следва да се съгласят в съответствие с член 21 на споразумението.5. Някои развиващи се страни могат да срещнат затруднения при прилагането на член 1 от това споразумение, доколкото той се отнася до вноса в техните страни от изключителни представители, изключителни дистрибутори и изключителни концесионери. Ако възникнат такива затруднения в практиката на развиващи се страни членки, които прилагат това споразумение, по тяхно желание следва да се направи изследване с цел намиране на подходящи решения на проблема.6. В член 17 се признава, че при прилагането на споразумението за митническата администрация може да възникне необходимост да отправя запитвания за установяване на истинността или точността на всеки доклад, документ или декларация, представени ѝ за целите на митническото остойностяване. Така този член потвърждава, че могат да бъдат правени запитвания, които целят да проверят, например, дали елементите на стойността, декларирани или представени пред митницата във връзка с определяне на митническата стойност, са изчерпателни


text: и точни. Страните членки, в зависимост от националното си законодателство и процедури, имат правото да очакват пълно сътрудничество от вносителите при тези запитвания.7. Реално платената или подлежаща на плащане цена включва всички плащания, действително извършени или които ще бъдат извършени като условие за продажба на внасяните стоки от купувача на продавача или от купувача на трето лице, за покриване на задължение на продавача.--------------------------------------------------19941223Споразумение за предекспедиционна проверкаСТРАНИТЕ ЧЛЕНКИ,Отбелязвайки, че на 20 септември 1986 г. министрите се споразумяха, че Уругвайският кръг на многостранните търговски преговори трябва да има за цел "да допринесе за по-нататъшното либерализиране и разширяване на световната търговия", "да засили ролята на ГАТТ" и "да увеличи възможността системата на ГАТТ да отговаря на изискванията на развиващата се международна икономическа среда";Отбелязвайки, че редица развиващи се страни членки прибягват до предекспедиционна проверка;Признавайки необходимостта на развиващите се страни да постъпват така, докато и доколкото има нужда да се удостовери качеството, количеството или цената на внасяните стоки;Вземайки предвид, че такива програми трябва да се изпълняват, без да предизвикват ненужни забавяния или неравнопоставено третиране;Отбелязвайки, че тази проверка по дефиниция се провежда на територията на страните членки износители;Признавайки необходимостта от изработване на договорена международна рамка от права и задължения както на страните членки потребители, така и на страните членки износители;Признавайки, че принципите и задълженията по ГАТТ (1994) се прилагат за онези дейности на органите за предекспедиционна проверка, които са упълномощени от правителствата на страните членки на СТО;Признавайки, че е желателно да се осигури прозрачност на действията на органите за предекспедиционна проверка и на законите и нормативните разпоредби, отнасящи се до предекспедиционната проверка;Желаейки да осигурят бързо, ефективно и равнопоставено решаване на споровете между износители и органи за предекспедиционна проверка, които могат да възникнат по това споразумение;СЕ СПОРАЗУМЯВАТ, КАКТО СЛЕДВА:Член 1Обхват—определения1. Това споразумение следва да се прилага за всички дейности по предекспедиционна проверка, които се извършват на територията на страните членки, независимо дали тези действия са договорени или възложени от правителството или който и да било правителствен орган на страна членка.2. Понятието "страна членка потребител" означава страна членка, за която правителството или който и да било правителствен орган договаря или възлага използването на дейности по предекспедиционна проверка.3. Дейности по предекспедиционна проверка са всички дейности, които се отнасят до удостоверяване на качеството, количеството, цената, включително обменния валутен курс и финансовите условия, и/или митническото класифициране на стоките, предназначени за износ на територията на страната членка потребител.4. Понятието "органи за предекспедиционна проверка" означава всеки орган, с който е договорено или на когото е възложено от някоя страна членка да извършва дейности по предекспедиционна проверка [1].Член 2Задължения на страните членки потребителиПринцип на недискриминация1. Страните членки потребители следва да гарантират, че дейностите по предекспедиционна проверка се извършват по недискриминационен начин и прилагането на процедурите и критериите, свързани с извършването на такива дейности, са обективни и се прилагат на равноправна основа спрямо всички износители, засегнати от подобни дейности. Те следва да осигурят унифицирано извършване на проверката от всички инспектори на органите за предекспедиционна проверка, с които това е договорено или на които е възложено.Изисквания на правителствата2. Страните членки потребители следва да гарантират, че в


text: хода на дейностите по предекспедиционна проверка свързаните с тях закони, нормативни разпоредби и изисквания са съобразени с разпоредбите на член III, параграф 4 от ГАТТ (1994) до степента на съответствието им.Място на проверка3. Страните членки потребители следва да гарантират, че всички дейности по предекспедиционна проверка, включително издаването на Заключителен доклад без забележки или бележка за неиздаването на сертификат, се извършват на митническата територия, откъдето стоките се изнасят, или ако проверката не може да бъде извършена на тази митническа територия поради комплексния характер на въпросните стоки, или, ако двете страни се споразумеят, на митническата територия, където стоките са произведени.Стандарти4. Страните членки потребители следва да гарантират, че извършването на проверките на количеството и качеството е в съответствие със стандартите, определени от продавача и купувача в договора за покупко-продажба, и че при липса на такива стандарти се прилагат съответните международни стандарти [2].Прозрачност5. Страните членки потребители следва да осигурят извършването на дейностите по предекспедиционна проверка по прозрачен начин.6. Страните членки потребители следва да гарантират, че когато износителите първоначално се обърнат към тях, органите за предекспедиционна проверка ще предоставят на износителите списък с цялата информация, която им е необходима, за да изпълнят изискванията за проверка. Органите за предекспедиционна проверка следва да предоставят актуална информация, в случай че тя е поискана от износителите. Тази информация трябва да включва препратки към законите и нормативните разпоредби на страните членки потребители, свързани с дейностите по предекспедиционна проверка, и също така да включва процедурите и критериите, използвани при проверката и за целите на удостоверяване на цената и валутния курс, правата на износителя по отношение на органите за проверка и процедурите за обжалване, посочени в параграф 21. Допълнителни процедурни изисквания или промени в съществуващите процедури не трябва да се прилагат към пратки, освен ако споменатият износител не е бил уведомен за тези промени по времето, когато е била определена датата за проверката. Въпреки това при изключителни обстоятелства като посочените в член XX и член XXI от ГАТТ (1994) такива допълнителни изисквания или промени могат да бъдат прилагани спрямо пратките, преди износителят им да бъде уведомен. Независимо от това съдействието не освобождава износителите от задълженията им що се отнася до съобразяването с нормативната уредба по отношение на вноса на страните членки потребители.7. Страните членки потребители следва да гарантират, че информацията по параграф 6 е достъпна по подходящ за износителите начин и че представителствата за предекспедиционна проверка, поддържани от органите за предекспедиционна проверка, действат като информационни центрове, където тази информация е на разположение.8. Страните членки потребители следва да публикуват своевременно всички приложими закони и нормативни разпоредби, свързани с дейностите по предекспедиционна проверка, така че да дадат възможност на другите правителства и търговци да се запознаят с тях.Защита на поверителната бизнес информация9. Страните членки потребители следва да гарантират, че органите за предекспедиционна проверка ще приемат цялата информация, получена по време на предекспедиционната проверка, като поверителна дотолкова, доколкото тази информация не е вече публикувана, не е общодостъпна за трети страни или не е общоизвестна по някакъв друг начин. Страните членки потребители следва да гарантират, че органите за предекспедиционна проверка съблюдават тези процедури.10. Страните членки потребители


text: следва да осигуряват при поискване на страните членки информация за мерките, които предприемат за прилагането на параграф 9. Разпоредбите на тази алинея не трябва да задължават която и да било страна членка да разкрива поверителна информация, чието разкриване би застрашило ефективността на програмите за предекспедиционна проверка или би накърнило законния търговски интерес на определени предприятия, държавни или частни.11. Страните членки потребители следва да гарантират, че органите за предекспедиционна проверка няма да отклоняват поверителна служебна информация към която и да е трета страна, освен в случаите, когато органите за предекспедиционна проверка могат да предоставят тази информация на правителствените органи, които са ги наели или са им възложили проверката. Страните членки потребители следва да осигуряват подходяща защита на поверителната служебна информация, която получават от органите за предекспедиционна проверка, които са наели или на които са възложили проверката. Органите за предекспедиционна проверка предоставят поверителната служебна информация на правителствата, които са ги наели или са им възложили проверката, само доколкото тази информация обикновено е необходима за акредитиви или други форми на плащане или за митницата, за разрешителни за внос или за целите на контрола върху валутния обмен.12. Страните членки потребители следва да гарантират, че органите за предекспедиционна проверка няма да изискват от износителите предоставянето на информация относно:а) производствени данни, свързани с патентовани, лицензирани или пазени в тайна обработки или обработки, за които предстои издаването на патент;б) непубликувани технически данни, различни от данните, които са необходими, за да се удостовери съответствие с техническите изисквания или стандарти;в) вътрешно ценообразуване, включително производствени разходи;г) размер на печалбата;д) условията на договорите между износителите и техните доставчици, освен ако за органите е невъзможно да извършат въпросната проверка по друг начин. В такива случаи органът следва да изисква само информацията, която е необходима за тази цел.13. Информацията по параграф 12, която по принцип не се изисква от органите за предекспедиционна проверка, може да бъде предоставена доброволно от износителя, за да внесе яснота по определен случай.Конфликт на интереси14. Страните членки потребители следва да гарантират, че органите за предекспедиционна проверка, като вземат предвид разпоредбите за защита на поверителната служебна информация съгласно параграфи от 9 до 13, ще спазват процедурите с цел избягване на конфликта на интереси:а) между органите за предекспедиционна проверка и който и да било орган, свързан с въпросните органи за предекспедиционна проверка, включително всеки орган, в който последните имат финансови или търговски интереси, или които и да било органи, които имат финансови интереси във въпросните органи за предекспедиционна проверка и чиито пратки ще бъдат проверявани от органите за предекспедиционна проверка;б) между органите за предекспедиционна проверка и които и да било други органи, включително други органи, подлежащи на предекспедиционна проверка, с изключение на правителствените органи, които са договорили или възложили проверките;в) с подразделения на органите за предекспедиционна проверка, ангажирани в дейности, различни от онези, които са необходими, за да се извърши проверката.Забавяния15. Страните членки потребители следва да гарантират, че органите за предекспедиционна проверка ще избягват необосновани забавяния при проверка на пратките. Страните членки потребители следва да гарантират, че щом веднъж органите за предекспедиционна проверка и износителят се споразумеят за датата на проверка,


text: органът за предекспедиционна проверка ще извърши проверката на тази дата, освен ако тя е променена по взаимно съгласие между износителя и органа за предекспедиционна проверка, или ако органът за предекспедиционна проверка е възпрепятстван да я извърши от износителя или поради force majeure [3].16. Страните членки потребители следва да гарантират, че след получаването на окончателните документи и завършването на проверката органите за предекспедиционна проверка в срок от 5 работни дни или ще издадат заключителен доклад без забележки, или ще представят подробно писмено обяснение, посочващо причините за неиздаването му. В последния случай страните членки потребители следва да гарантират, че органите за предекспедиционна проверка ще дадат на износителите възможност да представят своето становище писмено и при молба от страна на износителите ще организират повторна проверка на най-близката удобна и за двете страни дата.17. Страните членки потребители следва да гарантират, че при молба от износителите органите за предекспедиционна проверка ще извършат, преди датата на физическата проверка, предварително удостоверяване на цената и където е приложимо, на валутния курс, въз основа на договора между износителя и вносителя, pro forma фактура и където е приложимо, молбата за разрешение за внос. Страните членки потребители следва да гарантират, че цената или валутният курс, който е бил приет от органа за предекспедиционна проверка на основание на такова предварително удостоверяване, няма да бъдат променени при условие, че стоките отговарят на документите за внос и/или разрешението за внос. След приключване на предварителното удостоверяване те следва да гарантират, че органите за предекспедиционна проверка незабавно ще уведомят износителите в писмена форма или за приемането, или за подробните причини, поради които не се приема цената и/или валутният курс.18. С цел да се избегнат забавяния в плащането страните членки потребители следва да гарантират, че органите за предекспедиционна проверка ще изпращат на износителите или на упълномощени техни представители заключителния доклад без забележки възможно най-бързо.19. В случай на техническа грешка в заключението без забележки страните членки потребители следва да гарантират, че органите за предекспедиционна проверка ще поправят грешката и ще изпращат коригираната информация на съответните страни възможно най-бързо.Удостоверяване на цената20. За да се предотврати фактурирането на по-висока или по-ниска цена и измамата, страните членки потребители следва да гарантират, че органите за предекспедиционна проверка ще извършват удостоверяване [4] на цената в съответствие със следните правила:а) органите за предекспедиционна проверка следва да отхвърлят договорената между износителя и вносителя цена, само ако могат да докажат, че заключенията им за неудовлетворителна цена се основават на процес на удостоверяване, който е в съответствие с критериите, посочени в букви от б) до д);б) органът за предекспедиционна проверка следва да основава своето сравнение за цената, с цел удостоверяване на износната цена, на цената (цените) на идентични или подобни стоки, предлагани за износ от същата страна износител по същото или приблизително по същото време, при конкурентни или сравними условия на продажба, в съответствие с обичайната търговска практика и независимо от всички приложими стандартни отстъпки. Такова сравнение следва да се извършва въз основа на следното:i) трябва да се използват само цените, осигуряващи валидна база за сравнение, като се вземат предвид съответните икономически фактори, отнасящи се до страната


text: на вноса и страната или страните, използвани за сравнение на цените;ii) органът за предекспедиционна проверка не трябва да се позовава на цената на стоките, предлагани за износ за различни страни, с цел налагане на произволно най-ниската цена върху пратката;iii) органът за предекспедиционна проверка трябва да има предвид специфичните елементи, изброени в буква в);iv) в която и да е фаза на гореописания процес органът за предекспедиционна проверка трябва да предоставя на износителя възможност да обоснове цената;в) когато провеждат проверка на цената, органите за предекспедиционна проверка следва да имат съответно предвид условията на договора за продажба и общоприложимите регулиращи фактори, които се отнасят до сделката; тези фактори трябва да включват, без да се ограничават до нивото на търговия и количеството на продажбата, срокове и условия на доставка, клаузи за повишаване на цената, спецификации за качеството, специални особености на дизайна, специални условия за товарене или опаковка, размер на поръчката, продажби на място, влиянието на сезоните, лицензионните или други такси за интелектуална собственост и предоставени услуги като част от договора, ако обикновено същите не са фактурирани отделно; те трябва също да включват определени елементи, свързани с цената за износителя, каквито са например договорните отношения между износител и вносител;г) удостоверяването на транспортните разходи трябва да се отнася само до договорената цена за вида транспорт в страната на износа, както е посочено в договора за продажба;д) не трябва да се използват с цел проверка на цената:i) продажната цена в страната вносител за стоки, произведени в самата страна;ii) цената на стоките за износ от страна, различна от страната, откъдето се изнася;iii) производствените разходи;iv) произволни или фиктивни цени или стойности.Процедури по обжалване21. Страните членки потребители следва да гарантират, че органите за предекспедиционна проверка ще установят процедури за приемане, разглеждане и вземане на решения по жалбите на износителите и че информацията, засягаща тези процедури, ще се предоставя на износителите в съответствие с разпоредбите на параграфи 6 и 7. Страните членки потребители следва да гарантират, че разработването и провеждането на процедурите е в съответствие със следните правила:а) органите за предекспедиционна проверка следва да назначават един или повече свои служители, които да бъдат на разположение през работно време във всеки град или пристанище, където имат административен офис за предекспедиционна проверка, които да разглеждат, обсъждат и вземат решения относно молбите и оплакванията на износителите;б) износителите следва да представят писмено на упълномощения(те) служител(и) фактите относно конкретната сделка, за която става въпрос, естеството на жалбата и предложение за решение;в) упълномощеният (упълномощените) служител(и) следва да се отнася(т) доброжелателно към оплакванията на износителите и да вземе (вземат) решение, колкото е възможно по-скоро, след като получи (получат) документацията, описана в буква б).Нарушения22. При нарушения на разпоредбите на член 2 страните членки потребители следва да гарантират, че с изключение на частичните пратки, пратки, чиято стойност е по-малка от минималната стойност, приложима към такива пратки, както е определена от страната членка потребител, няма да бъдат проверявани, освен при изключителни обстоятелства. Тази минимална стойност представлява част от информацията, предоставена на износителите съгласно разпоредбите на параграф 6.Член 3Задължения на страните членки износителиНедискриминация1. Страните членки износители следва да гарантират, че техните закони


text: и нормативни разпоредби, свързани с дейностите по предекспедиционна проверка, ще се прилагат по недискриминационен начин.Прозрачност2. Страните членки износители следва да публикуват незабавно всички приложими закони и нормативни разпоредби, свързани с дейностите по предекспедиционна проверка, така че да дадат възможност на другите правителства и търговци да се запознаят с тях.Техническа помощ3. При поискване страните членки износители следва да предлагат да предоставят на страните членки потребители техническа помощ, насочена към постигане целите на това споразумение при взаимнодоговорени условия [5].Член 4Процедури за независим прегледСтраните членки следва да поощряват органите за предекспедиционна проверка и износителите да уреждат споровете помежду си. Въпреки това два работни дни след подаване на жалба в съответствие с разпоредбите на член 2, параграф 21 всяка от страните може да предложи спора за независим преглед. Страните членки следва да предприемат такива обосновани мерки, според техните възможности, с цел осигуряване на организирането и провеждането на следните процедури:а) тези процедури следва да се извършват от независим орган, съставен съвместно от организация, представляваща органите за предекспедиционна проверка, и организация, представляваща износителите, за целите на това споразумение;б) независимият орган по буква а) следва да състави списък от експерти, както следва:i) подразделение от членове, посочени от организация, която представлява органите за предекспедиционна проверка;ii) подразделение от членове, посочени от организация, представляваща износителите;iii) подразделение от независими търговски експерти, посочени от независимия орган по буква а).Географското разпределение на експертите в този списък следва да бъде такова, че да може всеки спор, възникнал при процедурите, да бъде решаван бързо. Този списък следва да се състави в срок от два месеца след влизане в сила на Споразумението за СТО и да се актуализира всяка година. Списъкът трябва да бъде обществено достъпен. Той се свежда до знанието на Секретариата и се разпространява до всички страни членки;в) износител или орган за предекспедиционна проверка, желаещ да започне спор, следва да се свърже с независимия орган по буква а) и да поиска образуването на т.нар. "панел" (група на съдебните заседатели). Независимият орган отговаря за сформирането на групата на съдебните заседатели. Групата на съдебните заседатели трябва да се състои от трима членове. Членовете на групата на съдебните заседатели трябва да се избират така, че да се предотвратят ненужни разходи и забавяния. Първият член следва да се избира от подразделението i) на горния списък от засегнатия орган за предекспедиционна проверка, при условие че този член не е свързан с този орган. Вторият член следва да се избира от подразделението ii) на горния списък от засегнатия износител, при условие че този член не е свързан с износителя. Третият член следва да се избира от подразделението iii) на горния списък от независимия орган по буква а). Никакви възражения не трябва да се отправят по отношение на който и да било независим търговски експерт, избран от подразделението iii) на горния списък;г) независимият търговски експерт, избран от подразделението iii) на горния списък, трябва да бъде председател на експертния съвет. Независимият търговски експерт следва да взема необходимите решения, за да осигури срочно уреждане на спора от съдебните заседатели, например дали фактите по случая изискват съдебните заседатели да се срещат и ако е


text: така, къде ще се проведе подобна среща, имайки предвид мястото на извършване на въпросната проверка;д) ако страните по спора се споразумеят така, един независим търговски експерт може да бъде избран от подразделението iii) на горния списък от независимия орган по буква а) за преглед на въпросния спор. Този експерт следва да взема необходимите решения, за да осигури срочно решаване на спора, например вземайки предвид мястото на въпросната проверка;е) целта на прегледа е да установи дали по време на въпросната проверка страните по спора са се съобразили с разпоредбите на това споразумение. Процедурите следва да бъдат бързи и да предоставят възможност на двете страни да представят становищата си лично или писмено;(ж) решенията на тричленната група съдебни заседатели следва да се вземат с мнозинство на гласовете. Решението относно спора следва да се представя в срок от осем работни дни след искането за независим преглед и следва да се предостави на страните по спора. Този срок може да бъде продължен по договаряне между страните по спора. Групата на съдебните заседатели или независимият търговски експерт трябва да разделят пропорционално разходите, според естеството на случая;з) решението на групата на съдебните заседатели трябва да бъде задължително по отношение на органа за предекспедиционна проверка и на износителя, които са страни по спора.Член 5НотифициранеСтраните членки следва да представят на Секретариата копия от законите и подзаконовите нормативни актове, съгласно които настоящото споразумение влиза в сила, както и копия от всички други закони и нормативни разпоредби, свързани с предекспедиционната проверка, когато Споразумението за СТО влезе в сила по отношение на съответната страна членка. Никакви поправки в законите и нормативните разпоредби, свързани с предекспедиционната проверка, не трябва да влизат в сила, преди тези поправки да са били официално публикувани. Незабавно след тяхното официално публикуване те се нотифицират пред Секретариата. Секретариатът следва да уведомява страните членки за получаването на тази информация.Член 6ПрегледВ края на втората година от датата на влизане в сила на Споразумението за СТО и на всеки три години след това Министерската конференция трябва да прави преглед на разпоредбите, прилагането и действието на това споразумение, вземайки предвид неговите цели и опита, натрупан по време на неговото действие. В резултат на такъв преглед Министерската конференция може да изменя разпоредбите на споразумението.Член 7КонсултацииПри поискване страните членки следва да провеждат консултации с други страни членки относно всеки въпрос, свързан с действието на това споразумение. В такива случаи към това споразумение се прилагат разпоредбите на член XXII от ГАТТ (1994), както са разработени и прилагани от Договореността относно уреждане на спорове.Член 8Уреждане на споровеВсеки спор между страните членки, свързан с действието на това споразумение, следва да се решава съгласно разпоредбите на член XXIII от ГАТТ (1994), както са разработени и прилагани от Договореността относно уреждане на спорове.Член 9Заключителни разпоредби1. Страните членки следва да предприемат необходимите мерки за прилагане на настоящото Споразумение.2. Страните членки следва да гарантират, че техните закони и нормативни разпоредби няма да противоречат на разпоредбите на настоящото споразумение.[1] Подразбира се, че тази разпоредба не задължава страните членки да допускат правителствени органи на други страни членки да извършват дейности по предекспедиционна проверка на